Diari Oficial de la Generalitat Valenciana


Sumari del DOGV 8475, del 30-01-2019 (2019/806)

RESOLUCIÓ de 28 de gener de 2019, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims aplicables a la vaga convocada en l'empresa Limpiezas y Mantenimiento Raspeig, SL, a partir del dia 29 de gener de 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8475

Data del DOGV
:   30-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/806


Data del document
:   28-01-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * vaga

RESOLUCIÓ de 28 de gener de 2019, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims aplicables a la vaga convocada en l'empresa Limpiezas y Mantenimiento Raspeig, SL, a partir del dia 29 de gener de 2019. [2019/806]  
El conseller d'Economia Sostenible, Sectors Productius, Comerç i Treball i, per delegació de signatura, la directora general de Treball i Benestar Laboral, en data 28 de gener de 2019, s'han resolt els serveis mínims aplicables a la vaga convocada en l'empresa Limpiezas y Mantenimiento Raspeig, SL, a partir del dia 29 de gener de 2019, que afecta el centre de treball de residència de persones amb diversitat funcional Peñarrubia de Villena.  
A l'efecte del seu total coneixement, el contingut íntegre d'aquesta resolució es troba en l'adreça següent:  
http://www.indi.gva.es/es/web/dg-trabajo  
  
La part dispositiva de la Resolució de 28 de gener de 2019 estableix:  
  
Primer  
Als efectes previstos en article 10.2 del Reial decret llei 17/1977, de 4 de març, i disposicions concordants, es determinen les mesures necessàries per a assegurar els serveis essencials mínims que els haurà de prestar el personal afectat mentre dure la situació de vaga convocada en els termes que a continuació s'especifiquen:  
Es prestarà servei per part d'un treballador durant cadascun dels aturs convocats en cadascun dels mòduls o pavellons oberts.  
L'ocupació dels treballadors en els serveis mínims tindrà caràcter rotatori diari.  
L'aplicació d'aquests serveis correspondrà, sentit el comité de vaga, als serveis competents de l'empresa, que hauran de prestar-se amb els mitjans personals estrictament necessaris per a assegurar la seua prestació en condicions de màxima seguretat; les parts es responsabilitzaran del compliment d'aquests serveis essencials mínims.  
  
Segon  
El que es disposa en els apartats anteriors d'aquesta resolució no suposarà cap limitació dels drets que la normativa reguladora de la vaga reconega al personal en aquesta situació no emprat en la cobertura dels serveis mínims establits, ni tampoc afectarà la tramitació o els efectes de les peticions que motiven la vaga.  
  
Tercer  
Notifiqueu la resolució als serveis competents de la Vicepresidència i Conselleria d'Igualtat i Polítiques Inclusives, als sindicats convocants i a la Subdelegació del Govern.  
  
Quart  
La present resolució tindrà efectes immediats des de la data de la seua notificació a les parts interessades.  
  
Advertiu, amb la notificació a les parts, el dret que els assisteix de recórrer la present resolució davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en la Llei 29/1998, de 13 de juliol, reguladora de la jurisdicció contenciosa administrativa, dins del termini dels deu dies hàbils següents a la seua notificació, en la forma prevista en els articles 115 i següents de l'esmentada llei.  
  
València, 28 de gener de 2019.- El conseller d'Economia Sostenible, Sectors Productius, Comerç i Treball, p. d. (R 27.07.2015), la directora general de Treball i Benestar Laboral: Cristina Moreno Fernández.